	Katalog informacij javnega značaja Občine Ig- predpisi


1375.  Odlok o ravnanju s komunalnimi odpadki, stran 3773.
Na podlagi 3. in 7. člena zakona o gospodarskih javnih službah (Uradni list RS, št. 32/93 in 30/98), 26. člena zakona o varstvu okolja (Uradni list RS, št. 32/93 in 1/96) ter 16. člena statuta Občine Ig (Uradni list RS, št. 2/00, 68/01 in 56/03) je Občinski svet občine Ig na 10. redni seji dne 24. 3. 2004 sprejel

O D L O K
    o ravnanju s komunalnimi odpadki

I. SPLOŠNE DOLOČBE

1. člen

Ta odlok ureja na območju Občine Ig način opravljanja obvezne gospodarske javne službe ravnanje s komunalnimi odpadki (v nadaljnjem besedilu: javna služba) tako, da določa:

– organizacijsko in prostorsko zasnovo opravljanja javne službe,

– vrsto in obseg javnih dobrin javne službe in njihovo prostorsko razporeditev,

– pogoje za zagotavljanje in uporabo javnih dobrin,

– pravice in obveznosti uporabnikov javne službe,

– vire financiranja javne službe in način njihovega oblikovanja,

– vrsto in obseg objektov in naprav, potrebnih za izvajanje javne službe.

2. člen

Pojmi, uporabljeni v tem odloku, imajo enak pomen kot je določeno v zakonu in v podzakonskih predpisih, ki so izdani na njegovi podlagi.

II. ORGANIZACIJSKA IN PROSTORSKA ZASNOVA OPRAVLJANJA JAVNE SLUŽBE

3. člen

Opravljanje javne službe zagotavlja javno podjetje Snaga d.o.o., Povšetova 6, Ljubljana (v nadaljevanju: izvajalec) na celotnem območju Občine Ig.

III. VRSTE IN OBSEG JAVNIH DOBRIN JAVNE SLUŽBE IN NJIHOVA PROSTORSKA RAZPOREDITEV

4. člen

Javne dobrine javne službe so naslednje storitve:

1. prevzem, prevoz, razvrščanje in predelava komunalnih odpadkov ter

2. prevzem nevarnih frakcij s skladiščenjem in njihov prevoz v predelavo.

5. člen

Obseg storitev javne službe iz prve točke 4. člena tega odloka, glede na posamezno vrsto komunalnega odpadka je:

Ločene frakcije:

– prevzemanje ločenih frakcij v zbiralnicah in zbirnih centrih,

– prevzemanje ločenih frakcij, ki nastajajo v gostinski dejavnosti in v turistični dejavnosti,

– prevzemanje ločenih frakcij, ki nastajajo pri kulturnih, športnih in drugih javnih prireditvah in aktivnostih na prostem,

– prevzemanje odpadne embalaže, ki je komunalni odpadek in je bila prevzeta v okviru ločenih frakcij v zbiralnicah in zbirnih centrih v predelavo skladno s predpisom, ki ureja ravnanje z embalažo in odpadno embalažo ter

– zagotavljanje predelave ali oddaja v predelavo ločenih frakcij, ki so prevzete v okviru ločenega zbiranja frakcij v zbiralnicah in zbirnih centrih in niso odpadna embalaža.

Biološko razgradljivi odpadki ter odpadki iz vrtov in parkov:
    – prevzemanje biološko razgradljivih odpadkov na prevzemnih mestih za mešane komunalne odpadke,

– prevzemanje odpadkov iz vrtov, ki jih povzročitelji komunalnih odpadkov prepuščajo v zbirnem centru,

– prevzemanje odpadkov iz parkov ter

– predelava biološko razgradljivih odpadkov in odpadkov iz vrtov ter parkov.

Kuhinjski odpadki:

– prevzemanje kuhinjskih odpadkov na prevzemnih mestih za mešane komunalne odpadke,

– zagotavljanje predelave kuhinjskih odpadkov.

Mešani komunalni odpadki:

– prevzemanje mešanih komunalnih odpadkov na prevzemnih ali zbirno-prevzemnih mestih za mešane komunalne odpadke,

– predelava mešanih komunalnih odpadkov,

· oddajanje ostankov predelave mešanih komunalnih odpadkov v odstranjevanje.

Kosovni odpadki

– prevzemanje kosovnih odpadkov na prevzemnih mestih, ki so praviloma prevzemna mesta za mešane komunalne odpadke dvakrat letno,

– prevzemanje kosovnih odpadkov v zbirnem centru,

– obdelava kosovnih odpadkov,

– izločanje frakcij z razvrščanjem obdelanih kosovnih odpadkov ter

· zagotavljanje predelave in odstranjevanja obdelanih kosovnih odpadkov.

· Odpadki živilskih trgov:

– prevzemanje odpadkov z živilskih trgov v predelavo.

6. člen

Obseg storitev nevarnih frakcij iz druge točke 4. člena tega odloka je:

– prevzemanje nevarnih frakcij zbranih v premičnih zbiralnicah nevarnih frakcij dvakrat letno,

– prevzemanje nevarnih frakcij zbranih v zbirnem centru,

– prevzemanje opreme, ki se uporablja v gospodinjstvu in vsebuje nevarne snovi, zbrane v zbirnem centru,

– skladiščenje zbranih nevarnih frakcij ter

– zagotavljanje odstranjevanja in predelave prevzetih nevarnih frakcij.

7. člen

Prevzem posameznih vrst komunalnih odpadkov in nevarnih frakcij je:

– v zbirnih centrih,

– v zbiralnicah,

– s premični zbiralnici nevarnih frakcij in

– na prevzemnih mestih.

8. člen

V zbirnem centru se prevzemajo ločene frakcije, kosovni odpadki, biološko razgradljivi odpadki in nevarne frakcije v času njegovega obratovanja.

Zbirni center za območje občine Ig je Odlagališče nenevarnih odpadkov Barje.

9. člen

V zbiralnicah se prevzemajo naslednje vrste ločenih frakcij:

– papir in lepenka vključno z drobno prodajno embalažo iz papirja in lepenke,

– steklo vključno z drobno prodajno embalažo iz stekla,

– plastične mase vključno z drobno prodajno embalažo iz plastike in

– kovine vključno z drobno prodajno embalažo iz kovine.

10. člen

V premični zbiralnici nevarnih frakcij se prevzemajo nevarne frakcije iz gospodinjstev.
    Prevzem s premično zbiralnico nevarnih frakcij mora biti zagotovljen na območju občine Ig na dveh mestih.
    Mesta iz prejšnjega odstavka tega člena sta: Ig – pred kmetijsko zadrugo, Golo – pred gasilskim domom.

11. člen

Na prevzemnih mestih se v posodah ali tipiziranih vrečkah prevzemajo mešani komunalni odpadki.
    Način določanja in urejanje prevzemnih mest ter njihova opremljenost se določi s pravilnikom.

IV. POGOJI ZA ZAGOTAVLJANJE IN UPORABO JAVNIH DOBRIN – STORITEV

12. člen

Za zagotavljanje in uporabo javnih dobrin – storitev iz 4. člena tega odloka morajo biti na razpolago:

– posode za zbiranje komunalnih odpadkov,

– vozila za prevzem in prevoz komunalnih odpadkov,

– vozila za zbiranje in prevoz nevarnih frakcij ter

– objekti in naprave za razvrščanje in predelavo.

Posode, vozila ter objekti in naprave iz prejšnjega odstavka tega člena se podrobneje določijo s pravilnikom iz prejšnjega člena tega odloka.

13. člen

Za zagotavljanje in uporabo javnih dobrin – storitev iz 4. člena tega odloka morajo biti izpolnjene tudi obveznosti izvajalca.

14. člen

Izvajalec mora opravljati javno službo skladno s programom za obvladovanje kakovosti poslovanja javne službe, katerega sestavni del je tudi program ravnanja z ločeno zbranimi frakcijami.

Predlog programa, iz prejšnjega odstavka tega člena, mora izvajalec izdelati vsako leto do konca oktobra in ga sprejme Občinski svet občine Ig.

15. člen

Izvajalec mora voditi evidenco o:

– zbirnih centrih s podatki o vrstah in količinah zbranih odpadkov in njihovem izvoru,

– zbiralnici s podatki o vrstah, tipih in prostornini posod za prepuščanje frakcij,

– prevzemnih mestih s podatki o vrstah, tipih in prostornini posod za prepuščanje mešanih komunalnih odpadkov iz posameznih stavb vključno s podatki o obračunu storitev javne službe,

– območjih v katerih je zagotovljeno prevzemanje mešanih komunalnih odpadkov, kosovnih odpadkov in nevarnih frakcij,

– celotni količini prevzetih komunalnih odpadkov,

– količinah ločeno zbranih frakcij in nevarnih frakcij,

– količinah in vrstah komunalnih odpadkov oddanih predelovalcem,

– količinah in vrstah nevarnih frakcij oddanih predelovalcem ali odstranjevalcem,

– količini in vrstah odpadne embalaže oddane skladno s predpisi o embalaži in odpadni embalaži.

16. člen

Izvajalec mora zagotoviti:

– redno praznjenje posod v zbirnih centrih, zbiralnicah in prevzemnih mestih, ter vrnitev posod na prevzemno mesto

– redno pobiranje vrečk,

– čistost posod in prevzemnega mesta,

– pranje posod za biološko razgradljive odpadke in kuhinjske odpadke vsakih 14 dni, v času trajanja koledarskega poletja in najmanj enkrat mesečno v času trajanja drugih koledarskih letnih časov,

– pranje posod za mešane komunalne odpadke najmanj enkrat letno,

– nabavo in zamenjavo ustreznih posod,

– zamenjavo dotrajanih posod,

– zamenjavo posod s posodami drugih velikosti, zaradi spremenjenih količin nastajanja komunalnih odpadkov,

– nabavo in vzdrževanje opreme za izvajanje storitev s tehtanjem,

– nabavo in vzdrževanje vozil za opravljanje storitev,

– nabavo vrečk za prodajo,

– nadzor nad uporabo posod za mešane komunalne odpadke,

– vpis prevzemnega mesta v register prevzemnih mest.

V. PRAVICE IN OBVEZNOSTI UPORABNIKOV JAVNE SLUŽBE

17. člen

Uporabniki javne službe so povzročitelji komunalnih odpadkov in se morajo vključiti v sistem ravnanja s komunalnimi odpadki, določenim s tem odlokom.

Povzročitelj je dolžan:

prepuščati:

– ločene frakcije iz 9. člena tega odloka v zbiralnicah,

– biološko razgradljive odpadke,

– biološko razgradljive odpadke razen, če jih kompostira sam,

– kuhinjske odpadke v posodah,

– mešane komunalne odpadke v posodah ali tipiziranih vrečkah,

– kosovne odpadke na prevzemnem mestu, ki je praviloma prevzemno mesto za mešane komunalne odpadke,

· nevarne frakcije v premični zbiralnici nevarnih frakcij,

zagotavljati:

– zbiranje komunalnih odpadkov tako, da pred njihovo oddajo ne škodijo okolju,

– da so posode ali tipizirane vrečke na dan prevzema postavljene na prevzemno mesto pred začetkom delovnega časa za prevzemanje posameznih vrst komunalnih odpadkov

 – da po prevzetju komunalnih odpadkov posode namestijo nazaj na zbirno mesto,

– da so pokrovi posod zaprti na prevzemnem ali zbirnem mestu,

– da so tipizirane vrečke na prevzemnem mestu zaprte,

– dostop do prevzemnega mesta v zimskem času,

– prijavo novega povzročitelja 15 dni pred začetkom uporabe nove ali obnovljene stavbe,

18. člen

Prepovedano je odlagati v posode ali tipizirane vrečke:

– odpadke v tekočem stanju,

– naftne derivate,

– kužni material iz zdravstvenih in veterinarskih organizacij,

– tleče, lahko vnetljive, gorljive, eksplozivne, reaktivne, jedke, dražljive, strupene in radioaktivne odpadke,

– gradbene odpadke, kemikalije in zemljo,

– frakcije, za katere je zagotovljeno ločeno zbiranje,

– nevarne odpadke iz gospodinjstev, kot so baterije z nevarnimi snovmi, zdravila, ostanke lakov, topil, maziv ali škropiv,

– usedline iz kanalizacije in cestnih požiralnikov,

– odpadke organskega izvora, ki se uporabljajo kot gnojilo v kmetijstvu in jih je treba odlagati na higiensko in tehnično urejena gnojišča,

– odpadke iz vrtov,

– odpadke v večjih kosih, kot so večja embalaža ali kosovni odpadki.

19. člen

Prepovedano je:

– opustiti uporabo storitev javne službe,

– odlaganje komunalnih odpadkov izven posod ali na način, ki ni določen s tem odlokom,

– odlaganje kuhinjskih odpadkov v posode za biološko razgradljive odpadke,

– sežiganje komunalnih odpadkov vključno z odpadki iz vrtov na prostem, v gospodinjskih kuriščih in v kurilnih napravah, razen če je za kurjenje izdano dovoljenje.

20. člen

V večstanovanjskih stavbah ali stanovanjsko poslovnih stavbah skrbi za zbirna in prevzemna mesta, sporoča spremembe izvajalcu ter skrbi za plačilo storitve javne službe upravnik večstanovanjske stavbe.
    V enostanovanjskih stavbah skrbi za zadeve iz prejšnjega odstavka tega člena lastnik stavbe.
    V stanovanjskih stavbah za posebne namene skrbi za zadeve iz prvega odstavka tega člena odgovorna oseba pravne osebe.

V nestanovanjskih stavbah, ki so namenjene javni rabi in so v javni lasti, skrbi za zadeve iz prvega odstavka tega člena odgovorna oseba pravne osebe. V nestanovanjskih stavbah, ki so namenjene javni rabi in so v zasebni lasti, skrbi za zadeve iz prvega odstavka tega člena lastnik stavbe.

21. člen

Organizatorji športnih, kulturnih in drugih prireditev na javnih površinah so odgovorni za zbiranje komunalnih odpadkov in za plačilo storitve javne službe.

VI. VIRI FINANCIRANJA JAVNE SLUŽBE IN NAČIN NJIHOVEGA OBLIKOVANJA

22. člen

Izvajalec pridobiva sredstva za izvajanje storitev javne službe:

· iz plačil cen povzročiteljev za storitve javne službe,

· od prodaje frakcij, razen odpadne embalaže, ki je komunalni odpadek,

· od prodaje produktov predelave odpadkov,

· iz proračuna Občine Ig,

· iz drugih virov.

Merila za oblikovanje cen storitev javne službe iz prve alinee prvega odstavka tega člena se določijo s pravilnikom o tarifnem sistemu, ki ga sprejme Občina Ig.

VII. VRSTA IN OBSEG OBJEKTOV IN NAPRAV, POTREBNIH ZA IZVAJANJE JAVNE SLUŽBE

23. člen

Infrastrukturni objekti in naprave za izvajanje javne službe so:

– zbirni centri,

– zbiralnice,

– objekti in naprave za razvrščanje ločeno zbranih frakcij,

– objekti in naprave za predelavo mešanih komunalnih odpadkov,

– kompostarna.

Objekti in naprave iz prejšnjega odstavka tega člena so v lasti MOL.

Občina Ig je solastnica območja odlagališča nenevarnih odpadkov Barje, v skladu z deležem, določenim v družbeni pogodbi o ustanovitvi Holdinga Ljubljana, d.o.o.

24. člen

Oprema infrastrukturnih objektov in naprav iz prejšnjega člena tega odloka so:

· posode za ločene frakcije, kosovne odpadke in nevarne frakcije v zbirnih centrih,

· posode za ločene frakcije v zbiralnicah in začasnih zbiralnicah za javne prireditve

· posode za biološko razgradljive odpadke,

· posode za kuhinjske odpadke,

· oprema premičnih zbiralnic za nevarne frakcije,

· vozila za prevoz kosovnih odpadkov,

· vozila za prevoz komunalnih odpadkov,

· oprema za začasno hranjenje in obdelavo nevarnih frakcij pred njihovo oddajo v predelavo ali odstranjevanje,

· oprema za obdelavo kosovnih odpadkov pred njihovo oddajo v predelavo, izločanje frakcij z razvrščanjem v sortirnici ali v odstranjevanje,

· posode za mešane komunalne odpadke,

· naprave za tehtanje mešanih komunalnih odpadkov,

· oprema in vozila za pranje in vzdrževanje posod za komunalne odpadke.

Oprema iz prejšnjega odstavka tega člena je v lasti izvajalca.

VIII. NADZOR NAD IZVAJANJEM JAVNE SLUŽBE

25. člen

Nadzor nad izvajanjem tega odloka izvaja organ Občine Ig pristojen za nadzor.

IX. KAZENSKE DOLOČBE

26. člen

Z denarno kaznijo 200.000 tolarjev se kaznuje za prekršek pravna oseba – izvajalec, če:

– ravna v nasprotju z zadnjim odstavkom 14. člena,

– ravna v nasprotju s 15. členom,

– ravna v nasprotju s 16. členom.

Z denarno kaznijo 60.000 tolarjev se kaznuje odgovorna oseba pravne osebe-izvajalca za prekršek iz prvega odstavka tega člena.

27. člen

Z denarno kaznijo 200.000 tolarjev se kaznuje za prekršek pravna oseba-povzročitelj, če:
    ravna v nasprotju s 17. členom.

Z denarno kaznijo 150.000 tolarjev se kaznuje za prekršek iz prvega odstavka tega člena samostojni podjetnik posameznik.

Z denarno kaznijo 60.000 tolarjev se kaznuje za prekršek iz prvega odstavka tega člena odgovorna oseba pravne osebe.

Z denarno kaznijo 60.000 tolarjev se kaznuje za prekršek iz prvega odstavka tega člena fizična oseba – povzročitelj.

28. člen

Z denarno kaznijo 200.000 tolarjev se kaznuje pravna oseba za prekrške iz 18. in 19. člena tega odloka.
    Z denarno kaznijo 60.000 tolarjev se kaznuje za prekrške iz prejšnjega odstavka tega člena odgovorna oseba pravne osebe.

Z denarno kaznijo 150.000 tolarjev se kaznuje za prekrške iz prvega odstavka tega člena samostojni podjetnik posameznik – povzročitelj.

Z denarno kaznijo 60.000 tolarjev se kaznuje za prekršek iz prvega odstavka tega člena fizična oseba – povzročitelj.

29. člen

Z denarno kaznijo 200.000 tolarjev se kaznuje pravna oseba – upravnik, ki ravna v nasprotju s prvim odstavkom 20. člena.

Z denarno kaznijo 150.000 tolarjev se kaznuje za prekršek iz prvega odstavka tega člena samostojni podjetnik – upravnik.

Z denarno kaznijo 60.000 tolarjev se kaznuje lastnik stavbe, ki ravna v nasprotju z drugim odstavkom 20. člena.

Z denarno kaznijo 60.000 tolarjev se kaznuje odgovorna oseba, ki ravna v nasprotju s tretjim odstavkom 20. člena.

Z denarno kaznijo 60.000 tolarjev se kaznuje odgovorna oseba, ki ravna v nasprotju s prvim stavkom četrtega odstavka 20. člena.

Z denarno kaznijo 60.000 tolarjev se kaznuje lastnik stavbe – fizična oseba, ki ravna v nasprotju drugim stavkom četrtega odstavka 20. člena.

Z denarno kaznijo 200.000 tolarjev se kaznuje lastnik stavbe – pravna oseba, ki ravna v nasprotju z drugim stavkom četrtega odstavka 20. člena.

30. člen

Z denarno kaznijo 200.000 tolarjev se kaznuje organizator – pravna oseba, ki ravna v nasprotju z 21. členom.
    Z denarno kaznijo 60.000 tolarjev se kaznuje za prekršek iz prvega odstavka tega člena odgovorna oseba pravne osebe.

Z denarno kaznijo 150.000 tolarjev se kaznuje organizator – samostojni podjetnik posameznik, ki ravna v nasprotju z 21. členom.

IX. PREHODNE IN KONČNE DOLOČBE

31. člen

Pravilnika iz 11. in 22. člena tega odloka mora Občinski svet Občine Ig sprejeti najkasneje v roku enega meseca od uveljavitve tega odloka.

32. člen

Z dnem uveljavitve tega odloka prenehata veljati odlok o obveznem zbiranju in odstranjevanju odpadkov na območju Občine Ig (Uradni list RS, št. 23/97), ter odlok o ravnanju z odpadki (Uradni list SRS, št. 42/85, 7/86, 39/87 in 23/88), razen določb, ki se nanašajo na odlaganje ostankov komunalnih odpadkov.

33. člen

Ta odlok začne veljati petnajsti dan po objavi v Uradnem listu Republike Slovenije.



Št. 352-05/04-015

Ig, dne 24. marca 2004.

Župan
    Občine Ig
    Janez Cimperman l. r.

